Vietnamia

**Vietnamia** (vulgo *Việt Nam*, characteribus Sinicis 越南), plenius **Cộng hòa Xã hội chủ nghĩa Việt Nam** ('res publica socialistica Vietnamica'), est civitas in Asia Meridiana et Orientali sita, cuius terrae antiquae **Cattigara** nomine Graeco et Latino ex parte cognita est. Cuius terrae, in maxime orientali paeninsulae Indosinensis continentisque Asianae regione iacentes, 311&thinsp;699 chiliometra quadrata comprehendunt. Multitudo est plus quam 96 milliones incolarum, ut Vietamia sit quinta decima a maxima orbis terrarum civitas. Finitimae sunt Sinae ad septentriones et Laotia et Cambosia ad occidentem, ac Vietnamia fines maritimos cum Thailandia in Sinu Siamensi et cum Philippinis, Indonesia, Malaesiaque in Mari Sinensi Australi partitur. Caput Hanoi, maxima urbs Hochiminhopolis est.
[thumb|upright=0.8|left|alt=Photograph of a Đông Sơn bronze drum | [Tympanum aeneum culturae Đông Sơn, circa annum 800 a.C.n.]]
[thumb|[Mausoleum Ho Chi Minh, ducis communistae.]]

Vietnamia aevo Palaeolithico aut ante ab hominibus habitabatur. Primae civitates notae in delta Fluminis Rubri, in hodierna Vietnamiae Septentrionalis regione, millennio primo a.C.n. florebant. Domus Han Vietnamiam Septentrionalem et Mediam in suam dicionem redegit, atque variae domus Sinicae ab anno 111 a.C.n. ad Domum Ngô anno 939 ortam regebant, Proelio Bạch Đằng Flumine confecto. Sequentes domus regnantes indigenae momentum Sinicum per Confucianismum et Buddhismum absorbebant, atque sese in meridiem usque ad Deltam Mecongensem extendebant. Nguyễn, ultima domus imperialis, anno 1887 in Franciae potestatem cecidit, unde Vietnamia colonia Francica facta est. Nationalistae autem Viet Minh, Ho Chi Minh homine seditioso communisticoque duce, post Res Novas Augusti libertatem a Francia anno 1945 declaraverunt.

Bello orbis terrarum secundo confecto, territorium Vietnamiense in duas res publicas divisa est, parte septentrionali communistica et parte meridiana noncommunista. Deinde, sicut Corea, terra Vietnamensis fuit situs Belli Frigidi inter Unionem Rerum Publicarum Sovieticarum Socialisticarum et Civitates Foederatas. Iam anno 1975, post viginti annos belli, pars septentrionalis partem meridianam tandem vicit, ut tota Vietnamia communistica esset.

## Controversiae 
### Nova Oeconomia 
Nova Oeconomia, nomine Vietnamiensi *Kinh tế mới,* fuit consilium oeconomicum a Factione Communistica mandatum. Ab anno 1976, post excidium Saigoniae urbis victae Vietnamiae Meridianae, Factio Communistica, cupida provincias diversas oeconomice admeliorare sed potius opprimere seditionem civitati devictae fidelium, abire habebat ab urbe nonnullos homines in silvestrissimas regiones vel in provincias septentrionales, quorum post missionem complures non reverti sunt. Decreto die 19 Aprilis eiusdem anni sancto perscripta sunt quinque genera hominum quae amovenda essent:
# sine occupatione
# contra leges habitantes
# in zonis habitandi militibus curatoribusque propriis habitantes
# minores vel maiores mercatores aut domini agrorum
# Sinici vel Catholici.

### Libertas loquendi 
Vietnamia oppressione libertatum nota est, nam quanto exstiterit, nonnumquam contra magistratum suum dicentes maceravit. Anno 2024 in gradu #174 inter centum octoginta civitates posita est in Mundano Indice rei Diurnariae (res publica socialistica Sinarum gradus #172 est in eodem indice).

## Geographia 
### Urbes 
* Ben Tre (116&thinsp;000 incolae)
* Ca Mau (204&thinsp;895)
* Hochiminhopolis (circa 7&thinsp;000&thinsp;000)
* Nha Trang (392&thinsp;442)
* Phanthietum (350&thinsp;000)
* Thanh Hoa (200&thinsp;000)
* Vinh Long (147&thinsp;000)

### Insulae 
* Phu Quoc (524 km²)

### Speluncae 
* Phong Nha

## Biodiversitas 
[thumb|alt=Photographs of Native species in Vietnam the crested argus; the red-shanked douc, a monkey; the Indochinese leopard and the saola, a bovine.|[Genera et species in Vietnamia indigenae, modo horologico a summa dextra: *Rheinardia* (Phasianidae), *Pygathrix nemaeus* (Cercopithecidae), *Panthera pardus delacouri* (Felidae), *Pseudoryx nghetinhensis* (*saola* vulgo appellatus, Bovidae).]]
Vietnamia, quia intra regnum Indomalayanum iacet, est una ex viginti quinque civitatibus cui unice altus biodiversitatis gradus est, quod in Relatu Nationali de Condicione Circumiectorum anno 2005 nuntiatum est. Sua biodiversitas gradum sextum decimum in mundo habet, quia sedecim centesimae ex speciebus orbis terrarum ibi habitant. Species 15&thinsp;986 florae in civitate agnoscuntur, quarum decem centesimae endemicae sunt. Inter fauna Vietnamica sunt 307 nematodorum species, 200 oligochaetorum, 145 acarinorum, 113 collembolorum, 7750 insectorum, 260 reptilium, et 120 amphibiorum. Circiter 840 avium et 310 mammalium species in civitate inveniuntur, quarum 100 avium et 78 mammalium endemicae sunt. Vietnamiae sunt duo situs patrimonii totius mundi, qui Sinus Hạ Long et Viridium Nationale Phong Nha-Kẻ Bàng sunt, una cum novem biosphaeris reservatis, inter quas Silva Mangle Cần Giờ, Viridium Nationale Cát Tiên, Viridium Nationale Cát Bà, Viridium Nationale U Minh Thượng, Delta Fluminis Rubri, Delta Mecongensis, Nghệ An Occidentalis, Viridium Nationale Mũi Cà, et Viridium Marinum Cu Lao Cham.

## Commeatus 
### Aeroportus 
* Aeroportus Buon Ma Thuot
* Aeroportus Ca Mau
* Aeroportus Cần Thơ
* Aeroportus Côn Đảo
* Aeroportus Dong Tac
* Aeroportus Internationalis Da Nang
* Aeroportus Internationalis Tan Son Nhat
* Aeroportus Phu Cat
* Aeroportus Phú Bài
* Aeroportus Pleiku

[thumb|alt= Images showing Hạ Long Bay, the Yến River and the Bản-Giốc Waterfalls | Oblectamenta naturalia in Vietnamia, modo horologico a summa: [Sinus Hạ Long, Flumen Yến, et Cataracta Bản-Giốc.]]
* Balut
* Bảo Đại
* Bellum Indosinense II
* Nuoc-mam

## Notae 
## Bibliographia 
; Generalia
* Dror, Olga. 2018. *Making Two Vietnams: War and Youth Identities, 1965–1975.* Cantabrigiae: Cambridge University Press. ISBN 9781108470124.
* Goscha, Christopher. 2016. *Vietnam: A New History.* Basic Books. ISBN 9780465094363.
* Holcombe, Alec. 2020. *Mass Mobilization in the Democratic Republic of Vietnam, 1945–1960.* Honolulu: University of Hawaiʻi Press. ISBN 9780824884475.
* Nguyen, Lien-Hang T. 2012. ''Hanoi's War: An International History of the War for Peace in Vietnam.'* University of North Carolina Press. ISBN 9780807835517.
* Richardson, John. 1876. *A school manual of modern geography: Physical and political.*
* Vu, Tuong, et Sean Fear. 2020. *The Republic of Vietnam, 1955–1975: Vietnamese Perspectives on Nation Building.* Ithacae Novi Eboraci: Cornell University Press. ISBN 9781501745133.

; De rebus socialibus 
* Catlla, Michel, Gilbert de Terssac, et Truong An Quoc, eds. 2014. *Viêt-Nam en transitions.* Lugduni: ENS Éditions. ISBN 9782847885866. Textus apud OpenEdition Books.
* Daum, Pierre. 2019. "Résistances paysannes au Vietnam." *Le Monde diplomatique,* Februarius.
* Reporters Without Borders. 2024. *Index*.
* An Hai. 2024. *UN body says Vietnam is unlawfully detaining journalist.* VOA News.
* Werner, Jayne, et Danièle Bélanger, eds. 2002. *Gender, Household, State: Doi Moi in Viet Nam.* Ithacae: Cornell University Southeast Asia Program. .

; Historia
* Chesneaux, Jean. 1966. *The Vietnamese Nations: Contribution to a History.'' Current Book Distributors.
* Cuong, Le Van, Nguyen Van Quy, et Pham Duong Hiên. 1988. "Un essai sur l'économie vietnamienne depuis 1975." ''Revue d'études comparatives Est-Ouest* 19 (4): 101–16.
* Dutton, George, Jayne Werner, et John K. Whitmore, edd. 2012. *Sources of Vietnamese Tradition.* Novi Eboraci: Columbia University Press. .
* Guillemot, François. 2017. *Viêt-Nam, fractures d'une nation: Une histoire contemporaine de 1858 à nos jours.* Lutetiae: La découverte.
* Hoàng, Cơ Thụy. 2002. *Việt sử khảo luận.* Lutetiae: Nam Á.
* Karnow, Stanley. 1997. *Vietnam: a history.* Novi Eboraci: Penguin Books. ISBN 0-14-026547-3.
* Macholdt, Enrico, et al. 2020. "The paternal and maternal genetic history of Vietnamese populations." *European Journal of Human Genetics* 28: 636–45.
* Nguyen, Van Canh. 1983. *Vietnam Under Communism, 1975–1982.* Stanfordiae: Hoover Institution Press of Stanford University.
* Miller, Edward. 2013. *Misalliance: Ngo Dinh Diem, the United States, and the Fate of South Vietnam*. Cantabrigiae Massachusettae: Harvard University Press.
* Taylor, Keith Weller. 1983. *The Birth of Vietnam.* Berkeleiae: University of California Press/ .
* Thái Nguyên, Văn, et Văn Mừng Nguyẽ̂n. 1958. *A Short History of Viet-Nam.'' Vietnamese-American Association.

## Nexus externi 
Categoria:Civitates sui iuris
Categoria:Condita 1945
!